钦定古今图书集成/明伦汇编/官常典/第637卷 > 洪邦光
## 钦定古今图书集成/明伦汇编/官常典/第637卷 > 洪邦光

按《无为州志》：“邦光号宾吾，同安人。隆庆二年知无为
州，清贞卓练。州土田自唐公元立折算之法，除养马
免粮田外，一切岁办甚重，民间或田多赋寡，或无田
包赔，从未得均。邦光延郡贤达酌议申请，分为四则：
一曰山圩田滩田，其赋为秋粮。一曰山圩地基场滩
地，其赋为夏麦；一曰柴草石等山荒冈草滩，其税为”
丝绢；一曰潭沟塘垱，其税为糖油。各有差殊。税粮、马
价，照亩均摊，原额不失，民不称扰。至今垂为定例，去
之日，攀辕者塞途。